L 71/6
LT
Europos Sąjungos oficialusis leidinys
2023 3 9
(14)
be to, panašus rūgštingumo lygis negali tapti supainiojimo tarp SGN „Aceto Balsamico di Modena“ ir SKVN „Aceto Balsamico Tradizionale di Modena“ arba jos mėgdžiojimo priežastimi.
NET jei abiem pavadinimais žymimi produktai turi bendrų savybių, pvz., rūgštingumo lygį, jie gaminami iš skirtingų žaliavų ir taikant skirtingus gamybos metodus, todėl jie išlieka skirtingi;
(15)
galiausiai SGN „Aceto Balsamico di Modena“ nėra apibrėžiamas kaip vyno actas, todėl jam netaikomos vyno actui taikomos taisyklės, visų pirma dėl minimalaus rūgštingumo;
(16)
kalbant apie prieštaravimus, susijusius su papildomų dydžių butelių įtraukimu į asortimentą, negalima laikyti, kad šiuo pakeitimu nustatomi apribojimai „Aceto Balsamico di Modena“ išpilstymo veikloje dalyvaujantiems veiklos vykdytojams.
Priešingai, leidimas naudoti papildomo dydžio talpyklas, pvz., 0,100 l, 0,150 l, 0,200 l arba 1,5 l, gali būti laikomas išpilstymo į butelius sąlygų liberalizavimu.
Galimai išaugusios konkurencijos poveikis, kuris galėjo atsirasti prekiaujant „Aceto Balsamico di Modena“ įvairesnio dydžio buteliuose, atitiktų pagrindinius ES konkurencijos politikos principus ir neturėtų būti laikomas žalingu SGN „Aceto Balsamico di Modena“ reputacijai;
(17)
į bendrojo dokumento 3.5 skirsnį įtrauktomis mažesnės nei 0,250 litrų talpos talpyklų charakteristikomis siekiama užtikrinti minimalųjį privalomą butelių, kuriuose produktas bus parduodamas, standartą.
Ši išpilstymo į butelius taisyklė nėra įtraukta į produkto aprašymą ir nėra detalizuota atsižvelgiant į produkto specifiškumą bendrojo dokumento dalyje, skirtoje ryšiui su geografine vietove, todėl ji negali būti laikoma esmine produkto pateikimo savybe.
Kadangi šie reikalavimai nustatyti tik naujoms mažesnės nei 0,250 litrų talpos talpykloms, kurias iki šio pakeitimo buvo draudžiama naudoti, ginčijamas pakeitimas neturės neigiamo poveikio investicijoms į „Aceto Balsamico di Modena“ išpilstytojų jau pasigamintas talpyklas, todėl ekonominių nuostolių jie nepatirs;
(18)
bendrajame dokumente informacija apie kontrolės įstaigą nebuvo tiesiogiai pateikta, nes pagal Komisijos įgyvendinimo reglamento (ES) Nr.
668/2014 (5) I priedą to nėra reikalaujama.
Tačiau ši informacija įtraukta į produkto specifikaciją, kaip nustatyta Reglamento (ES) Nr.
1151/2012 7 straipsnio 1 dalies g punkte;
(19)
kalbant apie prieštaravimo pateikėjų prieštaravimus, susijusius su reikalaujamo izotopinio santykio parametrų laikymuisi, reikia pasakyti, kad tokie parametrai nustatyti siekiant geriau aptikti galimas vyno acto klastotes ir patobulinti „Aceto Balsamico di Modena“ kontrolės sistemą.
Bet kuriuo atveju izotopinis santykis tikrinamas gamybos etape, todėl jis susijęs tik su „Aceto Balsamico di Modena“ gamintojais;
(20)
atitinkamai Europos Sąjungos oficialiajame leidinyje paskelbti pavadinimo „Aceto Balsamico di Modena“ (SGN) specifikacijos pakeitimai yra patvirtinami;
(21)
šiame reglamente nustatytos priemonės atitinka Žemės ūkio produktų kokybės politikos komiteto nuomonę,
PRIĖMĖ ŠĮ REGLAMENTĄ:
1 straipsnis
Europos Sąjungos oficialiajame leidinyje paskelbti pavadinimo „Aceto Balsamico di Modena“ (SGN) specifikacijos pakeitimai yra patvirtinami.
(5) 2014 m. birželio 13 d.
Komisijos įgyvendinimo reglamentas (ES) Nr.
668/2014, kuriuo nustatomos Europos Parlamento ir Tarybos reglamento (ES) Nr.
1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).